Diari Oficial de la Generalitat Valenciana


Sumari del DOGV 2332, del 26-08-1994 (1994/832263)

ORDRE de 22 de juliol, del conseller d'Administració Pública, per la qual es convoquen i es dicten les normes per a la distribució del fons d'ajudes socials corresponent a l'any 1 992, per al personal del sector de la funció pública valenciana.
----------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/07/22/(1)/dof/vci/html**

### Dades del document

Número de DOGV
:   2332

Data del DOGV
:   26-08-1994

Secció del DOGV
:   DISPOSICIONS GENERALS

Número del document
:   1994/832263


Data del document
:   22-07-1994

Organisme emissor
:   Conselleria d'Administració Pública

Tipus de document
:   Ordre

Correcció d'errades

ORDRE del 22 de juliol de 1994, del conseller d'Administració Pública, per la qual es convoquen i es dicten les normes per a la distribució del fons d'ajudes socials corresponent a l'any 1992, per al personal del sector de la funcio pública valenciana. [94/5816]  
Segons els criteris acordats amb les centrals sindicals i que s'han establert en els processos de negociació amb els sindicats representatius del sector d'administració general i del personal laboral de la funció pública valenciana, relatius al fons d'ajudes socials de l'any 1992, per un import total de 80 milions de pessetes, cal publicar les bases de la convocatòria i dictar les normes per a la seua distribució entre el personal de l'administració del Consell de la Generalitat Valenciana gestionat per la Direcció General de la Funció Pública, exclòs el personal docent i el personal de les institucions sanitàries, i també la resta de personal no inclòs en l'àmbit d'aplicació previst en les normes, per tant,  
ORDENE:  
Primer  
Dictar les normes i les bases de la convocatòria per a la distribució del fons d'ajudes socials de 1992, per un import de 80 milions de pessetes. Les esmentades normes es publiquen en l'annex d'aquesta ordre.  
Segon  
Només podran sol·licitar les ajudes previstes el personal laboral i funcionari de l'administració del Consell de la Generalitat Valenciana que estiga inscrit en el Registre de Personal de la Direcció General de la Funció Pública, exclòs el personal docent, el de les institucions sanitàries i el personal d'organismes autònoms, ens públics i empreses públiques que es regiran pels fons que tinguen constituïts a aquest efecte.  
Valencia, 22 de juliol de 1994  
El conseller d'Administració Pública,  
LUIS BERENGUER FUSTER  
ANNEX  
Normes per a la distribució   
del fons d'ajudes socials  
I. àmbit d'aplicació  
I.1 Podrà sol·licitar les ajudes socials tot el personal que figure inscrit en el Registre General de la Funció Pública i que preste servei en qualsevol dels llocs inclosos en les llistes de llocs de treballs. En tot cas quedarà exclòs el personal docent i sanitari. D'ara endavant al personal inclòs en l'àmbit d'aplicació se l'anomenarà també com a empleat públic.  
I.2 El personal que no haja prestat serveis durant l'any 1992 complet, veurà reduïda proporcionalment la quantia de l'ajuda al nombre de mesos de serveis efectivament prestats, sense perjudici del que es disposa per al cas de fons insuficients (norma V.2).  
II. Comissió del fons d'ajudes socials  
Es crea la comissió que figura en l'epígraf d'aquesta norma II, abreujada COFOSO, constituïda per tres representants designats per la Direcció General de la Funció Pública a proposta de cadascun dels sindicats CCOO, CSI-CSIF i UGT.  
Aquesta comissió serà l'encarregada de valorar les sol·licituds admeses i elevar la proposta de resolució al conseller d'Administració Pública.  
III. Classes de fons  
A) Fons educatiu per als empleats públics referit al curs 1991-92.  
Ajuda A.1) Per a cursar estudis d'ensenyaments mitjans o COU, les ajudes màximes s'estableixen en 25.000 pessetes.  
Ajuda A.2) Per a cursar estudis universitaris o equivalents impartits pels organismes dependents o adscrits a les universitats, les ajudes màximes s'estableixen en 40.000 pessetes.  
Les ajudes que s'estableixen en els punts A.1 i A.2 s'entendrà que es pagaran al personal de l'administració que realitze estudis amb el fi de superar els coneixements acadèmics que ja posseeixen.  
En el cas de no haver superat totes les assignatures, es podrà reduir proporcionalment la quantia atorgada segons el nombre d'assignatures suspeses, sense perjudici del que disposa la norma V.2.  
B) Fons educatiu per als fills dels empleats públics referit al curs 1991-92.  
Ajuda B.1) Guarderies i ensenyament reglat no universitari (EGB, FP, BUP, COU, etc.) en centres autoritzats. L'ajuda màxima s'estableix en 25.000 pessetes per cada fill dels empleats públics.  
Ajuda B.2) Estudis universitaris: l'ajuda per cada fill dels empleats públics s'estableix en 40.000 pessetes.  
C) Fons assistencial  
Els màxims de les ajudes econòmiques que es podran concedir per aquests conceptes seran els següents:  
Ajuda C.1) En el cas de pròtesis auditives (audiòfons) podran concedir-se ajudes de fins a 50.000 pessetes.  
Ajuda C.2) En el cas de tractaments o pròtesis dentàries (dentadura completa superior i inferior, dentadura superior o inferior, tractaments d'endodòncia i ortodòncia, etc.) podran concedir-se ajudes fins a 50.000 pessetes.  
Ajuda C.3) En el cas de pròtesis oculars (ulleres completes, ulleres bifocals completes, renovació de vidres o muntures, lents de contacte i renovació de lents de contacte) es podran concedir ajudes fins a un màxim de 25.000 pessetes.  
Ajuda C.4) En el cas de pròtesis ortopèdiques i vehicles de minusvàlids, podran concedir-se ajudes de fins a 50.000 pessetes.  
Ajuda C.5) Tot empleat públic que tinga al seu càrrec un disminuït físic o psíquic percebrà una ajuda de fins a un màxim de 50.000 pessetes anuals. Serà requisit indispensable la declaració de minusvàlua expedida per l'organisme competent, i també el justificant de despeses requerides en el procés de recuperació i/o rehabilitació.  
Ajuda C.6) Ajudes per malaltia davant situacions de greu problemàtica familiar: malaltia del sol·licitant o membre de la unitat familiar, sempre que comporte tractament especial no cobert per la Seguretat Social, MUFACE, o altres entitats. Es podran concedir ajudes per un màxim de 50.000 pessetes.  
En cap cas les ajudes concedides pels diferents fons assistencials d'aquest apartat C podran superar l'import que figure en la factura aportada pel sol·licitant una vegada deduïts els impostos corresponents.  
Es podran sol·licitar les ajudes de l'apartat C, a més de per al personal inclòs en l'àmbit d'aplicació, per als components de la unitat familiar i per a aquells que visquen en el domicili familiar i sempre que depenguen econòmicament de l'empleat públic i no realitzen tasques retribuïdes. Aquest aspecte es determinarà segons la declaració de la renda.  
En el C.6 es demanaran per a aquesta ajuda els requisits següents:  
1) Certificat d'especialista o especialistes.  
2) Factura original del tractament.  
Seran rebutjades les sol·licituds de fons assistencials de l'apartat C) sobre assistències cobertes pels diferents règims de seguretat social (MUFACE, règim general...) A aquest efecte, la comissió verificarà si les prestacions sol·licitades són cobertes per aquests règims.  
IV. Requisits, terminis i sol·licituds  
IV.1) Les persones interessades, a partir del dia de la publicació en el Diari Oficial de la Generalitat Valenciana d'aquesta ordre i fins al 30 de setembre de 1994 inclòs, podran formular la seua sol·licitud mitjançant el model d'instància que s'adjunta, dirigida a la comissió del fons d'ajudes socials (COFOSO) i presentar-la al Registre General de la Conselleria d'Administració Pública, sítia al carrer del Miquelet, núm. 5, Valencia (CP 46174); als serveis territorials de l'esmentada Conselleria, passeig del Dr. Gadea, núm. 10, Alacant (CP 03381); o al carrer Major, núm. 78, 2a., Castelló de la Plana (CP 12824); o d'acord amb allò previst en l'article 38 de la Llei 30/92, de Règim Jurídic de les Administracions Públiques i del Procediment Administratiu Comú.  
IV.2) Les sol·licituds hauran de presentar-se amb la documentació indicada en les normes IV.A) i IV.B). La documentació requerida haurà de ser original en el cas de les factures, rebuts o documents de pagament. S'admetran fotocòpies compulsades del document original en el cas dels certificats acadèmics. Per a sol·licitar la posterior devolució dels originals de la documentació aportada s'haurà d'indicar explícitament en la sol·licitud. La devolució s'efectuaria una vegada conclòs l'expedient administratiu i realitzats els pagaments, i la podran retirar els interessats o les persones autoritzades, sense que supose costos addicionals per a l'administració.  
IV.A) Documentació que hauran d'aportar tots els sol·licitants:  
El model de sol·licitud que s'annexa en aquesta norma s'haurà d'emplenar com cal en tots els seus apartats, en especial els referits a dades bancàries i les caselles de codis corresponents a les dites dades; aquestes poden obtenir-se en l'entitat bancària.  
(Doc. 1) Fotocòpia del document de liquidació (ingrés o devolució) de la declaració de la renda corresponent a l'any 1992, realitzada en 1993, degudament segellada per Hisenda o per l'entitat bancària.  
(Doc. 2) Fotocòpia de l'imprès d'aquesta declaració en el qual figure la base imposable, la quota íntegra i la relació de les persones a càrrec del cap de família.  
(Doc. 1 i 2 bis) En el cas que es realitze la declaració per separat de les persones que conviuen al mateix domicili (casats o persones amb règim de guanys, separació de béns o altres) hauran de presentar ambdues declaracions.  
(Doc. 3) En el supòsit de no haver realitzat declaració en l'any 1992, per no arribar al mínim exigit, hauran de presentar el corresponent certificat de l'INEM que així ho acredite.  
(Doc. 4) Quan el cònjuge o persona amb la qual es conviu realitze treballs remunerats fora de l'àmbit de la Generalitat Valenciana, s'haurà d'aportar certificat de l'empresa o entitat on preste els seus serveis del fet que no es beneficiari d'altre tipus d'ajuda econòmica per al fi que se sol·licita.  
IV.B) Documentació que hauran d'aportar els sol·licitants, segons el tipus o classe de fons que se sol·licita:  
a) Per a les sol·licituds dels fons educatius de l'apartat A:  
Ajudes A.1) i A.2) (doc. 5) Certificat d'estudis corresponent al curs 1991-92 o fotocòpia compulsada.  
Ajudes A.1) i A.2) (doc. 6) Imprès de pagament de matrícula o taxes, segellat per l'entitat bancària on s'haja pagat aquest. També serà vàlid el certificat emès pel centre, en el qual es justifique el pagament de la matrícula corresponent, amb expressió de l'import realment pagat.  
b) Per a les sol·licituds del fons educatiu B:   
Ajuda B.1) (doc. 7) Certificat d'haver estat matriculat durant el curs escolar 1991-92.  
Ajuda B.2) (doc. 6) indicat en el fons A i declaració jurada de no rebre cap classe de beca i no realitzar cap treball retribuït (doc. 8).  
c) Per a les sol·licituds de fons de l'apartat C:  
(Doc. 9) Factures o documentació original corresponents a l'any 1992, que foren precises per a acreditar les peticions C.1, C.2, C.3, C.4 i C.6.  
Ajuda C.5) (doc. 10) Per a sol·licituds del fons d'ajudes a disminuïts psíquics o físics s'haurà d'aportar: certificat del cobrament de l'ajuda que el SVS o l'INSS concedeixen en aquests supòsits. També s'admetrà còpia del rebut mensual corresponent a l'any 1992 i còpia de la declaració de minusvàlua expedida per l'organisme competent.  
Ajuda C.6) (doc. 11) S'haurà de presentar un certificat actualitzat del metge, facultatiu o especialista amb competència en la matèria i la factura original de l'any 1992, amb expressió de la quantitat que es paga i expressió del tractament.  
IV. C) Altres normes generals.  
La Comissió concedirà un termini de 10 dies hàbils per a esmenar les errades o defectes que puguen haver en les instàncies presentades.  
El no compliment del que es demana dins dels terminis implicarà l'anul·lació de la sol·licitud.  
L'administració queda facultada per a facilitar les dades que l'administració tributària sol·licite a l'efecte fiscal derivat de la concessió de les ajudes.  
V. Concessió de les ajudes  
V.1) La comissió, a la vista de les sol·licituds rebudes, després de verificat el compliment dels requisits anteriorment indicats, i del barem que s'estableix en el quadre annex-barem, iniciarà els càlculs per a, seguint l'ordre del barem, concedir les ajudes dins dels límits establerts, i podrà reduir proporcionalment les quanties individuals per aplicació successiva de les normes I.2), III.A) i també la norma V.2).  
V.2) En el cas que les recursos pressupostats en 80 milions foren insuficients per atendre totes les sol·licituds presentades, la comissió establirà els criteris de distribució del pressupost i es concediran aleshores les ajudes d'acord amb el barem, amb reducció proporcional de les quanties establertes per a cada ajuda.  
V.3) La puntuació segons l'annex-barem es farà d'acord amb les dades consignades en la declaració de l'impost sobre la renda de les persones físiques realitzada el 1993, corresponent a l'exercici 1992, i es prendrà com a quantitat per a fer el barem la base imposable (casella 48 de l'imprès 101 de la declaració simplificada o l'equivalent en la declaració ordinària imprès 100).  
V.4) Si en el transcurs del procés de concessió de les ajudes o amb posterioritat a aquest l'Administració o la Comissió s'assabenten que la informació subministrada pel sol·licitant no s'adapta a la realitat, l'ajuda no serà pagada i, si s'escau, el beneficiari quedarà obligat a reintegrar l'ajuda que li haja sigut atorgada.  
ANNEX  
Barem  
 Sense fills Amb fills  
 S C 1 2 3 \_4  
Fins a 1.077.565 3 5 7 8 9 10  
De 1.300.001 a 2.084.947 2 4 6 7 8 9  
De 2.000.001 a 2.500.000 1,50 3 5 6 7 8   
De 2.500.001 a 3.268.330 1 2 4 5 6 7  
De 3.000.001 a 3.500.000 0,75 1 3 4 5 6  
De 3.500.001 a 4.000.000 0,50 0,75 2 3 4 5  
Més de 4.000.000 0,2 0,50 1 2 3 4   
Documentació que s'aporta  
Indiqueu amb una creu (x) els documents que s'adjunten a la sol·licitud, segons el punt IV de les normes que regulen la distribució del fons d'ajudes socials.  
Documentació general  
[ ] Fotocòpia del document de liquidació de la declaració de la renda corresponent a l'any 1992 (doc. 1)  
[ ] Fotocòpia de l'imprès de l'esmentada declaració on s'indique la base imposable, la quota íntegra i la relació de les persones a càrrec del cap de família (doc. 2)  
[ ] En el supòsit de no haver realitzat declaració en l'any 1992, certificat de l'INEM que acredite aquesta circumstància (doc. 3)  
[ ] Quan el cònjuge o la persona amb què es conviu realitze treballs remunerats fora de l'àmbit de la Generalitat Valenciana, certificat de l'empresa o entitat on preste serveis del fet que no és beneficiari d'un altre tipus d'ajuda econòmica per al fi que se sol·licita (doc. 4)  
Documentació específica, segons l'ajuda sol·licitada  
A) Fons educatiu per als empleats públics  
[ ] Certificat d'estudis corresponent al curs 91-92 (doc. 5)  
[ ] Imprès de pagament de matrícula o taxes, segellat per l'entitat bancària on aquesta s'haja pagat, o certificat emès pel centre, on es justifique el pagament de la matrícula corresponent (doc. 6)  
B) Fons educatiu per a fills  
[ ] Certificat d'haver estat matriculat durant el curs escolar 1991-92 (doc. 5 bis)  
[ ] Imprès de pagament de matrícula o taxes, segellat per l'entitat bancària on s'haja pagat, o certificat emès pel centre, on es justifique el pagament de la matrícula corresponent (doc. 6 bis)  
[ ] Certificat d'estudis del curs 91-92 (doc. 7)  
[ ] Declaració jurada (doc. 8)  
C) Fons assistencial  
[ ] Factures o documents originals, ajudes C.1, C.2, C.3, C.4 i C.6 (doc. 9)  
[ ]Rebut mensual de l'ajuda per a disminuïts o certificat de l'INSS o del SVS (doc. 10)  
[ ] Certificat del metge o del centre de rehabilitació per a l'ajuda C.5) (doc. 11)  
[ ] Altres certificats


Còpia Permalink ELI